O Euharistiji
<s>Tumačenje Svete Misne žrtve</s>

<s>sedamdeset sedam milosti koje izviru iz sabranog i pobožnog praćenja sv. Mise.</s>

<s>p. Martin von Cochen</s>

<s>tiskano s crkvenom dozvolom izdano u Lahni</s>

<s>10. lipnja 1953.</s><s>Merkel</s>

<s>1. Zbog tvoga spasenja Bog Otac šalje svoga ljubljenoga Sina na zemlju.</s>

<s>2. Za tvoj spas Duh Sveti pretvara kruh i vino u pravo tijelo Kristovo i u pravu Krv Kristovu.</s>

<s>3. Zbog tebe Sin Božji silazi s Neba i skriva se u sv. Hostiji.</s>

<s>4. Zbog tebe se toliko ponizuje da je i u najmanjem djeliću sv. Hostije prisutan.</s>

<s>5. Zbog tvoga spasa On obnavlja milostivu tajnu svoga Utjelovljenja.</s>

<s>6. Zbog tvoga spasa On se ponovo rađa na duhovan način kod svake sv. Mise.</s>

<s>7. Za tvoje spasenje On obnavlja na oltaru svoja spasiteljska djela koja je izvršio na zemlji.</s>

<s>8. Za tvoje spasenje On obnavlja svoju gorku muku da te učini njezinim sudionikom.</s>

<s>9. Za tvoje spasenje On umire na duhovan način i prikazuje svoj plemeniti život za tebe.</s>

<s>10.</s><s>Za tvoje spasenje On prolijeva na duhovan način svoju svetu Krv i prikazuje je Nebeskom Ocu za tebe.</s>

<s>11.</s><s>Sa svojom svetom Krvlju On škropi tvoju dušu i čisti je od njenih loših navika.</s>

<s>12.</s><s>Za tebe se Isus prikazuje kao prava žrtva paljenica i daje Bogu čast koja pripada Njegovom dostojanstvu.</s>

<s>13.</s><s>Ako prikažeš ovu žrtvu hvale Kristu Bogu, tada mu iskazuješ čast koju si mu propustio dati.</s>

<s>14.</s><s>Za tebe se On prikazuje kao žrtva hvale i nadopunjava tvoj propust slavljenja boga Oca.</s>

<s>15.</s><s>Ako ovu Kristovu žrtvu prikazuješ Bogu, daješ mu veću hvalu nego što mu sami anđeli daju.</s>

<s>16.</s><s>Za tebe se Krist prikazuje kao najsavršenija žrtva zahvale i nadopunjava što si ti u svome zahvaljivanju propustio.</s>

<s>17.</s><s>Kad prikazuješ Kristovu žrtvu hvale Bogu, zahvaljuješ mu obilno za sva dobročinstva koja ti je iskazao.</s>

<s>18.</s><s>Za tebe se Krist prikazuje kao najmoćnija žrtva pomirenja i čini da uvrijeđeni Bog postaje tvoj prijatelj.</s>

<s>19.</s><s>Oprašta ti sve tvoje lake grijehe ako si voljan izbjegavati ih.</s>

<s>20.</s><s>Nadoknađuje za mnoge tvoje propuste.</s>

<s>21.</s><s>Ispravlja mnoge tvoje nemarnosti i krivo vršena dobra djela.</s>

<s>22.</s><s>Također ti oprašta nesvjesno zaboravljene grijehe koje nisi nikad ispovjedio.</s>

<s>23.</s><s>On se prikazuje kao žrtva zadovoljštine i plaća za jedan dio tvojih vremenitih kazni.</s>

<s>24.</s><s>Po svakoj sv. Misi zadovoljavaš za više kazni nego bilo kojim teškim činom pokore.</s>

<s>25.</s><s>Krist ti daruje jedan dio svojih zasluga koje možeš prikazati Bogu Ocu za svoje grijehe.</s>

<s>26.</s><s>Krist se prikazuje za tebe kao moćna krvava žrtva i moli tako usrdno za tebe kao što je na križu molio za svoje neprijatelje.</s>

<s>27.</s><s>Njegova sveta Krv vapi za tebe s toliko zagovora, koliko je kapljica Krvi isteklo iz Njegovih Rana.</s>

<s>28.</s><s>Njegove svete Rane vape za tebe s toliko zagovora koliko je Rana na njegovom tijelu.</s>

<s>29.</s><s>Zbog te moćne molbene žrtve stječeš ono za što moliš mnogo prije nego kada bi molio izvan sv. Mise.</s>

<s>30.</s><s>Izrečena molitva na sv. Misi je moćnija nego ona izvan sv. Mise.</s>

<s>31.</s><s>Krist se sjedinjuje s tvojom molitvom i prikazuje je svom nebeskom Ocu.</s>

<s>32.</s><s>Iznosi mu sve svoje nevolje i opasnosti, jer je Njemu tvoj spas važan.</s>

<s>33.</s><s>Također za tebe mole svi prisutni anđeli i prikazuju uzvišenom Bogu tvoju bijednu molitvu.</s>

<s>34.</s><s>Kada svećenik prikazuje u tvojoj prisutnosti sv. Misu njezina moć odvraća Zlog duha od tebe.</s>

<s>35.</s><s>Svećenik slavi sv. Misu i za tebe i prikazuje je Bogu za tvoj spas.</s>

<s>36.</s><s>Kada si na sv. Misi, tada si i ti na duhovni način svećenik i Krist ti daje snagu da prikažeš sv. Misu za sebe i za druge.</s>

<s>37.</s><s>Prikazujući sv. Misu iskazuješ Presvetom Trojstvu najdostojniji dar.</s>

<s>38.</s><s>Ti prikazuješ Bogu dragocjen dar koji više vrijedi nego Nebo i Zemlja zajedno.</s>

<s>39.</s><s>Ti mu prikazuješ tako skupocjen dar koji je isto toliko vrijedan koliko i sam Bog.</s>

<s>40.</s><s>Po tom prikazanju iskazuješ Bogu tako veliku čast kao što Bog i treba biti čašćen.</s>

<s>41.</s><s>S ovim prikazanjem ugađaš Presvetom Trojstvu na neizmjeran način.</s>

<s>42.</s><s>Ovaj tako plemeniti dar žrtvuješ kao svoj vlastiti dar, jer ga je tebi sam Krist dao.</s>

<s>43.</s><s>Ako sv. Misu ispravno pratiš, izvršavaš čin najuzvišenijeg služenja Bogu.</s>

<s>44.</s><s>Prateći sv. Misu iskazuješ Kristovom čovještvu najuzvišeniju službu i najveću ljubav.</s>

<s>45.</s><s>Sv. Misom častiš Kristovu muku na najbolji način, i postaješ sudionik tih plodova.</s>

<s>46.</s><s>Sv. Misom najbolje častiš i razveseljavaš Majku Božju.</s>

<s>47.</s><s>Sv. Misom najbolje častiš anđele i svece, više nego mnogim molitvama.</s>

<s>48.</s><s>Pobožno prateći sv. Misu možeš se više obogatiti nego bilo čime na ovome svijetu.</s>

<s>49.</s><s>Sv. Misom izvršavaš jedno od najvrjednijih dobrih djela.</s>

<s>50.</s><s>Sv. Misom obavljaš uzvišeni čin prave vjere i po tom zaslužuješ veliku nagradu.</s>

<s>51.</s><s>Poklekneš li pobožno pred Presvetom Hostijom i Predragocjenom Krvlju, vršiš uzvišeno djelo klanjanja.</s>

<s>52.</s><s>Kad god pobožno pogledaš sv. Hostiju, tada zaslužuješ osobitu nagradu na Nebu.</s>

<s>53.</s><s>Kad god se ponizno udaraš u prsa, toliko puta postižeš oproštenje vlastitih grijeha.</s>

<s>54.</s><s>Ako u stanju grijeha pobožno pratiš sv. Misu, Bog ti pruža milost obraćenja.</s>

<s>55.</s><s>Ako pratiš sv. Misu u stanju milosti, Bog ti čudesno umnožava svoje božanske milosti.</s>

<s>56.</s><s>Na sv. Misi se hraniš i napajaš na čudesan način Kristovim Tijelom i Kristovom Krvlju.</s>

<s>57.</s><s>Na sv. Misi počašćen si, jer smiješ Krista gledati svojim očima, i jer On tebe gleda.</s>

<s>58.</s><s>Kad god primiš svećenički blagoslov na sv. Misi, Krist ga na Nebu potvrđuje.</s>

<s>59.</s><s>Revnim pohađanjem sv. Mise blagoslovljena su tvoja vremenita i duhovna dobra.</s>

<s>60.</s><s>Po sv. Misi sačuvan si od mnogih nevolja i nesreća u koje bi inače upao.</s>

<s>61.</s><s>Sv. Misom bit ćeš ojačan u kušnjama koje bi te inače svladale.</s>

<s>62.</s><s>Po svakoj pobožno praćenoj sv. Misi postižeš milost blažene smrti.</s>

<s>63.</s><s>Po prisustvovanju na sv. Misama dobivaš pomoć i utjehu od anđela i svetaca u svojoj smrtnoj tjeskobi.</s>

<s>64.</s><s>Na tvome će te smrtnom času tješiti sv. Mise na kojima si prisustvovao i ulijevat će ti čvrsto pouzdanje u Božje milosrđe.</s>

<s>65.</s><s>Sv. Mise na kojima si pobožno prisustvovao ići će s tobom pred Božanski Sud i izmoliti milost od strogoga Suca.</s>

<s>66.</s><s>Vjerojatno ćeš imati kratko i blago Čistilište jer si mnogim sv. Misama platio najveći dio svojih vremenitih kazni.</s>

<s>67.</s><s>Po svakoj sv. Misi više ublažuješ svoje čistilište nego drugim teškim pokorama.</s>

<s>68.</s><s>Samo jedna sv. Misa za života koristit će ti mnogo više nego mnoge prikazane za tebe nakon tvoje smrti.</s>

<s>69.</s><s>Sigurno ćeš u Nebu dobiti viši stupanj slave i vječno ga posjedovati.</s>

<s>70.</s><s>Svaka tvoja sv. Misa podiže te na više u Nebo i znatno ti povećava tvoje blaženstvo.</s>

<s>71.</s><s>Za tvoje prijatelje nema korisnije molitve nego da za njih prisustvuješ i prikažeš sv. Misu.</s>

<s>72.</s><s>Svojim dobrotvorima možeš najobilnije naplatiti njihova dobročinstva prikazivanjem sv. Mise za njih.</s>

<s>73.</s><s>Bijednicima, bolesnicima i umirućima možeš najbolje pružiti pomoć i utjehu prikazujući za njih sv. Misu.</s>

<s>74.</s><s>Mnogim grješnicima možeš postići obraćenje po prikazanju sv. Mise.</s>

<s>75.</s><s>Po prikazanim sv. Misama možeš svim kršćanima izmoliti spas.</s>

<s>76.</s><s>Prisustvujući sv. Misama možeš cijelo Čistilište osvježiti i vjerne duše okrijepiti.</s>

<s>77.</s><s>Ako ne možeš za svoje pokojnike dati slaviti sv. Mise, ipak ih možeš prisustvujući sv. Misama izbaviti iz Čistilišta.</s>

<s>Što misliš, pobožna dušo?</s><s>Što sada misliš o sv. Misi?</s><s>Misliš li da postoji samo jedno jedino dobro djelo na svijetu kojim bi mogao steći tako velike milosti i plodove kao po sv. Misi?</s>

<s>Smatraš li da je istina što otac Sanches kaže: "Ako kršćanin zna iskoristiti, može se po jednoj jedinoj sv. Misi više obogatiti, nego po svim ostalim stvorovima koje je Bog stvorio zajedno".</s>

<s>O, sv. Misa je ogromno blago!</s><s>O, sigurno je preblažen onaj koji si s malo truda može tako veliko blago steći.</s><s>Tko ne bi htio prisustvovati sv. Misi?</s><s>O, draga dušo, ne propusti je, ostavi sve i požuri na sv. Misu!</s>

<s>Sjeti se, kako bi bio tužan kad bi jednoga dana izgubio ili lakoumno proigrao sedamdeset sedam zlatnika.</s><s>Sigurno bi te gubitak najdublje zabolio i ti bi se kajao.</s><s>Koliko više bi se morao rastužiti kad bi jednog dana, bez potrebe, iz same lijenosti i bez odvažnosti propustio sv. Misu!</s>

<s>Već si mnoge sv. Mise propustio i zbog toga se nisi žalostio, kao da ti se nije dogodila nikakva šteta - jasan znak da dragocjeni dar sv. Mise nisi spoznao ni cijenio.</s>

<s>Ali budeš li ove rijeci pomno čitao, vjerojatno ćeš spoznati ovo nebesko blago, visoko ga cijeniti i marnije za njim težiti.</s>

<s>Religiozni tekstovi</s>

